విజయవాడ
విజయవాడ ఆంధ్ర ప్రదేశ్ రాష్ట్రంలో అతి పెద్దనగరం . కృష్ణా జిల్లా లో, కృష్ణా నది ఒడ్డునే ఉన్న ఈ నగరం ఆంధ్ర కోస్తా ప్రాంతంలో ప్రసిద్ధ వ్యాపారకేంద్రం. మద్రాసు-హౌరా మరియు మద్రాసు-ఢిల్లీ రైలు మార్గములలో విజయవాడ వస్తుంది. దక్షిణ మధ్య రైల్వేలో విజయవాడ అతి పెద్ద కూడలి. భారత దేశం లోని అతిపెద్ద రైల్వే జంక్షన్లలో ఇది ఒకటి. విజయవాడను బెజవాడ అని కూడా పిలుస్తారు. విజయవాడకు ప్రస్తుత నామము, ఇక్కడి అధిష్టాన దేవత కనక దుర్గ ఆమ్మవారి మరో పేరు అయిన విజయ (విజయవాటిక) నుండి వచ్చింది. ఇక్కడ ఉన్న అనేక కార్పొరేటు విద్యాసంస్థల వలన దీనికి విద్యలవాడ అనే పేరు కూడా వచ్చింది. ఎండాకాలములో మండిపోయే ఇక్కడి ఎండలను చూసి కట్టమంచి రామలింగారెడ్డి ఇది బెజవాడ కాదు "బ్లేజువాడ" అన్నాడట.
విజయవాడ, పడమరన ఇంద్రకీలాద్రి పర్వతములతో, ఉత్తరాన బుడమేరు నదితో కృష్ణా నది ఒడ్డున ఉంది. కృష్ణా జిల్లాలో 61.8 చదరపు కి.మీ. విస్తీర్ణములో ఉంది. 2001 జనాభా లెక్కల ప్రకారం విజయవాడ జనాభా 851,282. అంతేకాదు విజయవాడ కృష్ణా జిల్లాకు వర్తక/వాణిజ్య రాజధాని.
రావిరాల (జగ్గయ్యపేట)
ఈ గ్రామ పరిధిలో కృష్ణానదిలో ఇటీవల లభ్యమైన ఈ స్వామివారి విగ్రహానికి పీఠంపై ఉంచి గ్రామస్థులు పూజలు చేయుచున్నారు. 2017,జూన్-26వతేదీ సోమవారంనాడు ప్రత్యేకపూజలు నిర్వహించినారు. పీఠంపై ఉన్న ఈ స్వామివారిని దర్శించుకొనడానికి రెండురోజులనుండి, చుట్టుప్రక్కల గ్రామాల నుండి భక్తులు అధికసంఖ్యలో విచ్చేయుచున్నారు. [3]
1150 జనాభా కలిగిన రావిరాల గ్రామంలో, యువత అంతా కలసి తీసుకొన్న కట్టుబాటులో భాగంగా, ఈ గ్రామ ప్రజలు మద్యం జోలికి వెళ్ళకుండా హాయిగా ఉన్నారు. మద్య నిషేధం వలన ఈ గ్రామానికి మంచి పేరు వచ్చింది. వ్యక్తులు, సంస్థలు, దూరప్రాంతాల విద్యార్థులు ఈ గ్రామానికి వచ్చి, మార్గదర్శకంగా చెప్పుకుంటారు. [1]ఈ గ్రామములో 2016, నవంబరు-21వతేదీ కార్తీకసోమవారంనాడు, గ్రామస్థులంతా ఏకమై గ్రామోత్సవం వైభవంగా నిర్వహించారు. గ్రామంలో స్వచ్ఛభారత్ కార్య్క్రమం చేపట్టి గ్రామ వీధులన్నీ శుభ్రం చేసారు. [2]
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.